Кыргыз Республикасынын

билим берүү жана илим министринин 2021- ж.\_\_\_\_\_\_\_\_\_\_\_\_ №\_\_\_ буйругуна тиркеме

**КЫРГЫЗ РЕСПУБЛИКАСЫНЫН БИЛИМ БЕРҮҮ ЖАНА ИЛИМ МИНИСТРЛИГИ**

**ЖОГОРКУ КЕСИПТИК БИЛИМ БЕРҮҮНҮН МАМЛЕКЕТТИК**

**БИЛИМ БЕРҮҮ СТАНДАРТЫ**

**БАГЫТЫ : 610400 - ЗООТЕХНИЯ**

**КВАЛИФИКАЦИЯСЫ: МАГИСТР**

**БИШКЕК - 2021**

1. Жалпы жоболор

1.1. Жогорку кесиптик билим берүүнүн **610400 – «Зоотехния»** багыты боюнча ушул Мамлекеттик билим берүү стандарты "Билим берүү жөнүндө" Кыргыз Республикасынын Мыйзамына жана башка ченемдик укуктук актыларына ылайык, Кыргыз Республикасынын билим берүү жаатындагы ыйгарым укуктуу мамлекеттик органы тарабынан иштелип чыккан жана Кыргыз Республикасынын Министрлер Кабинети аныктаган тартипте бекитилген.

Бул Мамлекеттик билим берүү стандартын аткаруу магистрлерди даярдоо боюнча кесиптик билим берүү программаларды ишке ашыруучу бардык ЖОЖдор үчүн менчигинин түрүнө жана ведомстволук таандыктыгына карабастан милдеттүү болуп эсептелет.

1.2.Ушул Жогорку кесиптик билим берүүнүн мамлекеттик билим берүү стандартында “Билим берүү жөнүндө” Кыргыз Республикасынын Мыйзамына жана Кыргыз Республикасы катышуучу болгон, мыйзамда белгиленген тартипте ишке кирген жогорку кесиптик билим берүү тармагындагы эл аралык келишимдерге ылайык терминдер жана аныктамалар пайдаланылат:

**-негизги билим берүү программасы**-максаттары, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикалык документтердин жыйындысы;

**-даярдоонун багыты**- ар түрдүү профилдеги, фундаменталдуу жалпы даярдоо негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;

**-профиль**-негизги билим берүү программасынын конкреттүү бир түргө багытталышы жана (же) кесиптик иш обьекти;

**-компетенция**-окучуунун аныкталган бир чөйрөдө майнаптуу жана жемиштүү иштөөсү үчүн зарыл болгон билими жагынан даярдоого карата алдын ала коюлган социалдык талап (ченем);

**-бакалавр**-магистратурага кирүүгө жана кесиптик иш менен алектенүүгө укук берген жогорку кесиптик билимдин квалификациялык денгээли;

**-магистр**-аспирантурага жана (же) базалык докторантурага (PhD) профили боюнча) жана кесиптик иш менен алектенүүгө укук берген жогорку кесиптик билимдин квалификациялык денгээли;

**-кредит**- негизги кесиптик билим берүү программасынын эмгек сыйымдуулугунун шарттуу өлчөмү;

-**окутуунун натыйжалары** –негизги билим берүү программасы/модулу боюнча окуунун натыйжасында ээ болгон компетенциялар;

-**теңдөөчү курстар** –тиешелүү багыт (адистик) боюнча базалык билими жок студент-магистрант тарабынан биринчи окуу жылында базалык кесиптик билим алуу жана багыттар боюнча магистрлерди даярдоонун негизги билим берүүчү программаларын өздөштүрүүгө талап кылынган компетенцияларга ээ болуу үчүн өздөштүрүлүүчү дисциплина;

-**жалпы илимий компетенциялар**- кесиптик иштин бардык түрлөрү (же көпчүлүгү) үчүн жалпы болуп саналган мүнөздөмөлөрдү билдирет:окуу, талдоо жана синтез кылуу ж.б. жөндөмдүүлүк;

-**инструменттик компетенция-**когнитивдик жөндөмдү, идеяларды жана ойлорду түшүнү жана пайдалана билүү жөндөмдөрүн камтыйт; методикалык жөндөм, айлана-чөйрөнү түшүнүү жана башкаруу,убакытты уюштуру, окуунун стратегияларын түзүү, чечимдерди кабыл алуу жана проблемаларды чече билүү жөндөмү; технологиялык жөндөм, техниканы пайдалана билүүгө, компьютерди билүүгө жана маалыматтык башкарууга байланышкан жөндөмдөр; лингвистикалык жөндөмдөр, коммуникациялык конпетенция;

**-социалдык-инсандык жана жалпы маданий компетенциялар**- ой-сезимдерин жана мамилесин билдирүүгө, сын көз менен ой жүгүртүүгө жана өзүнө баа бере билүүгө байланышкан жеке сапаттар, ошондой эле социалдык өз ара байланыш жана кызматташуу процесстерине, топтор менен иштеше билүүгө, социалдык жана этикалык милдеттенмелерди кабыл алууга байланышкан жөндөмдөр;

-**кесиптик стандарт**- кесиптик иштин конкреттүү түрүнүн чегинде анын мазмунуна жана сапатына карата талаптарды белгилөөчү, кызматкер кайсы иште болсо да, кайсыл уюмда болсо да өзүнүн ордун татыктуу ээлеши үчүн кызматкерде болушу милдеттүү болгон квалификациянын сапаттык денгээлин баяндаган негиз түзүүчү документ.

**1.3. Кыскартуулар жана белгилөөлөр**

Ушул Мамлекеттик билим берүү стандартында төмөндөгү кыскартуулар колдонулат:

**МББС** - Мамлекеттик билим берүү стандарты;

**ЖКББ** - жогорку кесиптик билим берүү;

**НББП** - негизги билим берүү программасы;

**ОМБ** - окуу-методикалык бирикме;

**ОМК** – окуу методикалык комплекс;

**НББП ДЦ** - негизги билим берүү программасынын дисциплиналарынын цикли;

**ЖИК** - жалпы илимий компетенциялар;

**ИК** - инструменталдык компетенциялар;

**КК** - кесиптик компетенциялар;

**СЖК** – социалдык жеке компетенциялар.

**2. Колдонуу тармагы**

2.1. Ушул Жогорку кесиптик билим берүүнүн мамлекеттик билим берүү **610400 – «Зоотехния»** багыты боюнча магистрлерди даярдоо багыты боюнча негизги билим берүү программаларын ишке ашыруудагы милдеттүү ченемдерди, эрежелердин жана талаптардын жыйындысын туюндурат жана окутуу, уюштуруу-методикалык документтерди иштеп чыгуу Кыргыз Республикасынын аймагында магистрлерди даярдоонун тийиштүү багыты боюнча лицензиясы бар менчигинин түрүнө жана ведомстволук таандыктыгына карабастан бардык жогорку кесиптик билим берүү уюмдарынын (мындан ары-жождор) жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

2.2.Ушул ЖКББ МББСын **610400 – «Зоотехния»** багыты боюнча негизги пайдалануучулар төмөнкүлөр болуп саналат:

- жождордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн жождорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;

- жождун даярдоонун ошол багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу магистранттар;

- тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-методикалык бирикмелер жана кеңештер;

- жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

- жогорку кесиптик билим берүү системасында мыйзамдардын сакталышына контролду камсыз кылуучу аткаруу бийлигинин мамлекеттик органдары;

- жогорку кесиптик билим берүү чөйрөсүндө билим берүү программаларын жана уюмдарын аккредитациялоочу агенттиктер.

**2.3. Абитуриенттердин даярдыгынын деңгээлине талаптар.**

2.3.1. "Магистр" академиялык даражасын ыйгаруу менен жогорку кесиптик билим алууга талапкер абитуриенттин билим деңгээли "бакалавр" академиялык даражасы ыйгарылган же "адис" квалификациясы ыйгарылган жогорку кесиптик билим.

2.3.2. Абитуриенттин “бакалавр” квалификациясы ыйгарылган жогорку кесиптик билими же “адис” квалификациясы ыйгарылган жогорку кесиптик билими тууралуу мамлекеттик үлгүдөгү документи болушу керек.

**3. Даярдоонун багыттарынын жалпы мүнөздөмөсү**

3.1. Кыргыз Республикасында **610400 – “Зоотехния”** даярдоо багыты боюнча төмөнкүлөр ишке ашырылат:

- бакалаврларды даярдоо боюнча ЖКББ НББП;

- магистрлерди даярдоо боюнча ЖКББ НББП.

Бакалаврларды даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "бакалавр" даражасын ыйгаруу менен жогорку билими тууралуу диплом берилет.

Магистрлерди даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "магистр" квалификациясын ыйгаруу менен жогорку билими тууралуу диплом берилет.

Магистрлерди даярдоо багытынын алкагында ЖКББ НББП профилдери жож тарабынан квалификациянын (эгер болсо) тармактык/сектордук алкактарынын негизинде аныкталат.

3.2. Жалпы орто же кесиптик орто билимдин базасында күндүзгү окутуу формасында багыттар боюнча магистрлерди **610400 – «Зоотехния»** даярдоо ЖКББ НББП өздөштүрүүнүн ченемдик мөөнөтү 6 жылдан кем эмес убакытты түзөт, "бакалавр" академиялык даражасы ыйгарылган, жогорку кесиптик билимдин базасында 2 жылдан кем эмести түзөт.

Окутуунун күндүзгү-сырткы (кечки) жана сырткы формалары боюнча, ошондой эле окутуунун ар кандай формалары айкалаштырылган учурларда “бакалавр” академиялык даражасы ыйгарылган жогорку кесиптик билим берүү базасында магистрлерди даярдоо боюнча ЖКББ НББП өздөштүрүү мөөнөттөрү жож тарабынан күндүзгү окутуу формасында белгиленген ченемдик мөөнөткө карата **жарым жылга** чейин көбөйтүлөт.

“Адис” квалификациясын ыйгаруу менен толук жогорку кесиптик билим берүү базасында магистрлерди даярдоо боюнча ЖКББ НББП өздөштүрүү мөөнөттөрү **бир жылдан кем эмес убакытты түзөт.**

Бакалаврларды даярдоонун ар башка багыттары жана адистиктери боюнча жогорку кесиптик билими бар абитуриенттер үчүн билим берүү программасын өздөштүрүү мөөнөтү тиешелүү багыттагы магистерлерди даярдоо боюнча ЖКББ НББПнын базалык кесиптик билимдерин жана компетенцияларын түзүүчү тендөөчү курстарды өздөштүрүүнүн эсебинен көбөйтүлөт.

Билим алуунун формасына карабастан жеке окуу планы боюнча окутууда окуунун мөөнөтүн жож өз алдынча аныктайт.

Ден соолугунун мүмкүнчүлүгү чектелүү адамдарды жеке окуу планы боюнча окутууда жож мөөнөттүү билим алуунун тийиштүү формасы боюнча аныкталган убакытта салыштырмалуу узартууга укуктуу.

Магистрлерди даярдоо багыты боюнча ЖКББ НББП өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети белгилейт.

3.3. Жалпы орто же орто кесиптик билимдин базасында күндүзгү окуу формасында магистрлерди даярдоодогу НББПны өздөштүрүүнүн жалпы эмгек сыйымдуулугу 360тан кем эмес кредитти (зачеттук бирдикти) түзөт жана "бакалавр" академиялык даражасы ыйгарылган, жогорку кесиптик билимдин базасында 120 кредиттен (зачеттук бирдиктен) кем эмести түзөт.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес кредитке (зачеттук бирдикке) барабар.

Бир окуу семестринин эмгек сыйымдуулугу 30 кредитке (зачеттук бирдикке) барабар (окуу процесси эки семестрлик болуп курулган учурда).

Бир кредит (зачеттук бирдик) студенттин окуу ишинин 30 саатына барабар (анын ичинде анын аудиториялык, өз алдынча иштери жана аттестациянын бардык түрлөрү).

Күндүзгү-сырттан (кечки) жана сырттан окуу формалары боюнча НББПнын, ошондой эле окутуунун ар түрдүү формалары айкалышкан учурдагы эмгек сыйымдуулугу окуу жылында 48 ден кем эмес кредитти түзөт.

**3.4. ЖКББ НББПнын инсанды окутуу жана тарбиялоо жаатындагы даярдоонун 610400 – «Зоотехния» багыты боюнча максаттары.**

3.4.1. ЖКББ НББПнын окутуу жаатындагы даярдоонун **610400 – «Зоотехния»** багыты боюнча максаты болуп эсептелинет:

бардык тукумдагы айыл чарба малын асыроо, тоюттандыруу жана төл эсебинен көбөйтүү, тукумдарды өркүндөтүү жана асыл тукум мал өстүрүү, алардан малчарба продукцияларын өндүрүү боюнча теориялык терең билими бар, жаңы технологияларды иштеп чыгуу жана өндүрүшкө киргизүү боюнча илимий иштерди жүргүзүүгө жөндөмү бар магистерлерди даярдоону, бүтүрүүчүнүн тандап алган кесиптик чөйрөсүндө жакшы иштөөгө мүмкүнчүлүгүн, анын социалдык ыкчамдыгын жана эмгек рыногунда туруктуулугун шарттайт.

3.4.2. ЖКББ НББПнын инсанды тарбиялоо жаатындагы даярдоонун **610400 – «Зоотехния»** багыты боюнча максаты болуп эсептелинет:

максатка умтулгандык, уюшкандык, эмгекчилдик, жоопкерчиликтүүлүк, жарандуулук, коммуникативдүүлүк, толеранттуулук, алардын жалпы маданиятын жогорулатуу.

**3.5. Бүтүрүүчүлөрдүн кесиптик иш чөйрөсү.**

Бүтүрүүчүлөрдүн кесиптик ишин **610400 – «Зоотехния»** даярдоо багыты боюнча өзүнө камтыйт:

-өндүрүмдүү жана өндүрүмсүз мал чарбачылыгы, мал чарба продукциясын алгачкы кайра иштетүү, жаңы өндүрүш системасындагы жайыт чарбасын башкаруу, мал чарба жана жайыт чарбасы боюнча илимий изилдоолор.

Бүтүрүүчүлөрдүн билиминин жана алынган компетенцияларынын денгээли кызматкердин квалификациясынын талаптарына ылайык келген шартта алар кесиптик иштин башка тармактарында жана (же) чөйрөлөрүндө кесиптик ишти жүзөгө ашыра алат.

3.6. Бүтүрүүчүлөрдүн кесиптик иш объектилери.

Бүтүрүүчүлөрдүн кесиптик ишинин **610400 – «Зоотехния»** багыты боюнча объектилерден болуп төмөнкүлөр эсептелишет:

айыл чарба жаныбарларынын бардык түрү, үй жана промысылдык жаныбарлар, канаттуулар, аарылар, балыктар; өндүрүүнүн технологиялык процесстери жана жаныбарлардан алынган продукцияны алгачкы кайра иштетүү; селекция жана айыл чарба жаныбарларын өстүрүү; тоют жана тоют кошумчалары; өндүрүштүн технологиялык процесси; жайыт чарбасы.

**3.7. Бүтүрүүчүлөрдүн кесиптик иштеринин түрлөрү:**

Магистрлерди даярдоонун **610400 – «Зоотехния»** багыты төмөндөгү кесиптик иштерге даярдалат:

- илимий-изилдөөчүлүк;

- өндүрүштүк-технологиялык;

- уюштуруучулук-башкаруучулук;

- педагогикалык.

Негизинен бүтүрүүчү даярдалып жаткан кесиптик иштин конкреттүү түрлөрү кызыкдар иш берүүчүлөр менен бирдикте, тийиштүү кесиптик стандарттын негизинде жогорку окуу жайы тарабынан иштелип чыгылчу анын билим берүү программасынын мазмунун аныкташы керек.

**3.8. Бүтүрүүчүлөрдүн кесиптик ишинин милдеттери**. Магистрдын кесиптик ишинин милдеттери.

- илимий-изилдөөчүлүк:

жаны методологияны колдонуу менен илимий изилдөөлөрдү өз алдынча жүргүзүү жана аларды талдоо.

- өндүрүштүк-технологиялык ишмердүүлүк:

бул багыт боюнча магистрдик программанын терендетилген билим берүүнүн негизинде малды жана канаттууларды ургалдуу багууну, тоюттандырууну жана өстүрүүнү камсыздоо;

мал чарбасынын натыйжалуулугун жогорулатуу боюнча жаңы технологиялык чечимдерди иштеп чыгуу.

- уюштуруучулук-башкаруучулук ишмердүүлүк:

жамааттын ишин уюштуруу.

- педагогикалык ишмердүүлүк:

жогорку жана орто билим беруунун окутуу программаларына ылайык сабак берүү;

кесиптик окуу программаларын иштеп чыгуу жана ишке ашыруу.

**4. НББПны ишке ашыруунун шарттарына**

**карата жалпы талаптар**

4.1. Жождун НББПны ишке ашыруудагы укуктарына жана милдеттүүлүктөрүнө жалпы талаптар.

4.1.1. Жождор даярдоонун багыты боюнча НББПны өз алдынча иштеп чыгат. НББП Кыргыз Республикасынын даярдоо багыттары боюнча тийиштүү мамлекеттик билим берүү стандартынын негизинде иштелип чыгат жана жождун окумуштуулар кенеши тарабынан бекитилет.

Жождор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, Жождо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү кармануу менен 5 жылда бир жолудан кем эмес жаңылап турууга милдеттүү:

- бүтүрүүчүлөрдү даярдоонун сапатын камсыз кылуу боюнча стратегиялардын иштелмесинде;

- билим берүү программаларын мезгил-мезгили менен рецензиялоонун мониторингинде;

- так макулдашылган критерийлердин негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү өтүү тартиптеринин иштелмелеринде;

- окутуучулук курамдын сапатын жана компетенттүүлүгн камсыз кылууда;

- бардык ишке ашырылуучу билим берүү программаларын жетиштүү ресурстар менен камсыз кылууда, аларды колдонуунун натыйжалуулугун көзөмөлүндө, мунун ичинде окуп жаткандарды сурап билүү жолу менен;

- өзүнүн ишинде (стратегиясында) баалоо жана башка билим берүү мекемелери менен катар коюп салыштыруу үчүн макулдашылган критерийлер боюнча өзүн өзү изилдөөнү үзгүлтүксүз жүргүзүүдө;

- коомчулукту өзүнүн изилдөөлөрүнүн жыйынтыктары, пландары, жаңылоолору тууралуу маалымдоодо.

4.1.2. Студенттерди жана бүтүрүүчүлөрдү даярдоонун сапатын баалоо алардын учурдагы, орто аралык жана жыйынтыктоочу мамлекеттик аттестациясын камтышы керек. Баалочу каражаттардын базасы жож тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоого, бүтүрүүчү квалификациялык иштердин мазмунуна, көлөмүнө жана түзүмүнө коюлуучу талаптар жождун бүтүрүүчөлөрүн жыйынтыктоочу мамлекеттик аттестациялоо жөнүндө Жобону эске алуу менен аныкталат.

4.1.3. НББПны иштеп чыгууда жождун бүтүрүүчүлөрдү социалдык-инсандык компетенцияларын (мисалы, социалдык өз ара аракеттенүү компетенцияларын, өзүн өзү уюштурууну жана системалык-ишмердик мүнөздөгү өз алдынча башкарууну) түзүп мүмкүнчүлүктөрү аныкталуусу керек. Жож жождун социо-маданий чөйрөсүн түзүп калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

Жож окуу процессинин социалдык-тарбиялык компонентин студенттик өз алдынча башкарууну өнүктүрүүнү, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду кошуп, өнүктүрүүгө көмөктөш болууга милдеттүү.

4.1.4.. Студенттин каалоосу боюнча дисциплиналарды түзүүнүн тартибин Жождун окумуштуулар кеңеши аныктайт.

4.1.5. Жож студенттердин өзүнүн окуу программасын түзүүгө катышуусунун реалдуу мүмкүнчүлүгүн камсыз кылууга милдеттүү.

4.1.6. Жож НББПны түзүүдө студенттерди алардын укуктары жана милдеттүүлүктөрү менен тааныштырууга, студенттер тандап алган дисциплиналар алар үчүн милдеттүү болуп эсептелинерин, ал эми алардын суммалык эмгек сыйымдуулугу окуу планында каралгандан кем болбошу керектигин түшүндүрүүгө милдеттүү.

4.2. Студенттин НББПны ишке ашыруудагы укуктарына жана милдеттүүлүктөрүнө карата жалпы талаптар.

4.2.1. Студенттер студенттин тандоосу боюнча окуу дисциплиналарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган конкреттүү дисциплинаны тандап алууга укуктуу.

4.2.2. Студент өзүнүн жекече билим берүү траекториясын түзүүдө дисциплинаны тандоо боюнча жождо консультация алуу жана алардын даярдоонун (адистештирүүнүн) болочок профилине таасир этүү укугуна ээ.

4.2.3. Студенттер жождун НББПсында алдын ала каралган бардык тапшырмаларды аныкталып белгиленген мөөнөттөрдө аткарууга милдеттүү.

НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

4.3. Студенттин окуу жүгүнүн максималдуу көлөмү анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен, жумасына 45 саат болуп белгиленет.

Жумасына аудиториялык сабактардын күндүзгү окуу формасындагы көлөмү ЖКББнын деңгээлин жана даярдоонун багытынын спецификасын эсепке алуу менен мамлекеттик билим берүү стандартына ылайык аныкталат жана ар бир окуу дисциплинасын үйрөнүүгө бөлүнгөн жалпы көлөмдөн 25 тен кем эмес пайызды түзөт.

4.4. Күндүзгү-сырттан (кечки) окуу формасында аудитордук сабактардын көлөмү жумасына 16 сааттан аз болбошу керек.

4.5. Сырттан окуу формасында окутуучу менен сабак окуу мүмкүнчүлүгү студентке жылына 160 сааттан аз эмес көлөмдө камсыз кылынуусу керек.

4.6. Окуу жылындагы каникулдук убакыттын жалпы көлөмү 7-10 жуманы түзүүсү керек, мунун ичинде кыш мезгилинде 2 жумадан кем эмес жана дипломдон кийинки 4 жумалык өргүү.

**5. Магистрлерди даярдоонун НББПсынын талаптары**

**5.1. Магистрлерди даярдоонун НББПсын өздөштүрүүнүн натыйжаларына карата талаптар.**

Даярдоонун **610400 – «Зоотехния»** багыты боюнча бүтүрүүчү НББПнын максаттарына жана ушул ЖКББнын мамлекеттик билим берүү стандартынын 3,4 жана 3,8-пункттарында көрсөтүлгөн кесиптик иштин милдеттерине ылайык төмөндөгү компетенцияларга ээ болушу керек.

А) универсалдык:

**- жалпы илимий (ЖИК):**

- Дисциплиналар аралык жана инновациялык мамиленин негизинде социалдык, айланага көз караш жана жеке маанилүү көйгөйлөрдү чечүүгө, социалдык адилеттүүлүктү камсыздоого, демократиялык коомдун жарандык баалуулуктарын өнүктүрүүгө багытталган стратегиялык маселелерди чечүүгө жана талдоогожөндөмдүү **(ЖИК-1);**

**- инструменталдык компетенция (ИК):**

- Профилдик жана ага байланыштуу чөйрөнүн деңгээлинде мамлекеттик, расмий жана чет элдик бир тилде кесиптик дискуссияларды жүргүзүүгө жөндөмдүү **(ИК – 1);**

- Инновациялык жана илимий ишмердикте колдонуу үчүн маалыматтык технологияларды жана ири берилмелерди колдонуу менен жаңы билимдерди иштеп чыгууга жөндөмдүү(ИК – 2);

**- социалдык жеке (СЖК):**

- Максатына жетүү үчүн эксперттик/кесиптик топтордун/ уюмдардын ишмердүүлүгүн уюштурууга жөндөмдүү **(СЖК - 1);**

**б) кесиптик (КК):**

илим – изилдөө ишмердүүлүгүндө:

-жаңы жана дисциплиналар аралык билимдерди интеграциялоо жолу менен проблемаларды изилдөөнүн негизинде чечим чыгарууга жөндөмдүү болот (КК – 1);

өндүрүштүк-технологиялык ишмердүүлүктө:

-тереңдетилген кесиптик билимдерди талап кылган өндүрүштүк жана технологиялык ишмердүүлүктөгү милдеттерди түзүүгө жана аларды чечүүгө жөндөмдүү болот (КК – 2) ;

-тармактын илимий жактан негизделген алып баруусун жана технологияны иштеп чыгууга жөндөмдүү болот (КК- 3);

уюштуруучулук-башкаруучулук ишмердүүлүктө:

-долбоорлорду иштеп чыгууга жана аларды ишке ашырууга жөндөмдүү болот (КК – 4);

-илим изилдөө иштерин уюштурууга жөндөмдүү болот (КК – 5);

педагогикалык ишмердүүлүктө:

-кесиптик жана социалдык ишмердүүлүгүндө азыркы психология – педагогикалык теорияны жана ыкмаларды колдонууга даяр жана жөндөмдүү болот (КК – 6);

-толук эмес жана чектелген маалыматтардын негизинде проблемаларды үйрөнүүгө жана чечүүгө жөндөмдүү болот (КК – 7).

Профиль 5 тен көп эмес аталыштагы кошумча кесиптик компетенциялар менен аныкталат жана жождор өз алдынча аныкташат. Профильдердин тизмегин ОМБ бекитет.

Компетенциялардын тизмеси улуттук квалификациянын алкагынын, квалификациянын жана кесиптик стандарттын (эгер болсо) тармактык/сектордук алкактарынын негизинде аныкталат.

**5.2. Магистрлерди даярдоонун НББПсынын түзүмүнө талаптар.**

Магистрлерди даярдоонун НББПнын түзүмү төмөнкүдөй блокторду камтыйт:

Таблица-1. **610400 - «Зоотехния» багытындагы магистрлерди даярдоо боюнча НББП түзүмү**

|  |  |
| --- | --- |
| Магистрлерди даярдоодогу НББПнын түзүмү | Магистерлерди даярдоодогу НББПнын жана анын блокторунун кредиттери көлөмү |
| 1-блок : Дисциплиналар (модулдар) | 50- 60 |
| 2-блок : Практика | 20-40 |
| 3-блок : Жыйынтыктоочу мамлекеттик аттестация | 10-20 |
| Магистрлерди даярдоодогу ЖКББ НББПнын көлөмү | 120 |

Жож мамлекеттик билим берүү стандартынын талаптарына ылайык магистрлерди даярдоодогу НББПны иштеп чыгат жана улуттук квалификациянын алкактарына ылайык окутуунун натыйжаларына жетүүгө жоопкерчилик тартат.

Дисциплиналардын (модулдардын) топтомун жана алардын магистрлерди даярдоодогу НББПнын ар бир блогуна тиешелүү эмгек сыйымдуулугун жож улуттук квалификациянын алкактарында каралган окутуунун натыйжаларынын жыйындысы түрүндө аны өздөштүрүүнүн талаптарын эске алуу менен ушул блок үчүн белгиленген көлөмдө өз алдынча аныктайт.

5.2.1. “Практика” 2-блогу окуу практикасын (тааныштыруу, технологиялык, илимий-изилдөө иштери) жана өндүрүштүк (долбоордук, эксплуатациялык, пегагогикалык, илимий-изилдөө иштери) практиканы камтыйт.

Жож бир же бир нече типтеги практиканы тандоодо укуктуу, ошондой эле белгиленген кредиттердин чегинде кошумча типтеги практиканы белгилей алышат.

5.2.2. “Мамлекеттик аттестация” 3-блогу бүтүрүүчү квалификациялык ишти аткарууну жана аны жактоону камтыйт.

5.2.3. Магистрлерди даярдоодогу НББПнын алкагында милдеттүү жана элективдүү бөлүк болот.

Магистрлерди даярдоодогу НББПнын милдеттүү бөлүгүнө жалпы илимий, универсалдуу, социалдык-инсандык жана жалпы маданий жана кесиптик компетенциялардын калыптанышын камсыз кылуучу дисциплиналар жана практикалар кирет.

Мамлекеттик аттестациянын көлөмүн эске албаганда милдеттүү бөлүктүн көлөмү магистрлерди даярдоодогу НББПнын жалпы көлөмүнүн 50% нан ашпоого тийиш.

Магистрлерди даярдоодогу НББПнын элективдүү бөлүгүндө студенттер тиешелүү багыт боюнча дисциплиналарды тандай алышат, ошондой эле башка багыттагы магистрлерди даярдоодогу НББПнын дисциплиналарын тандоого жол берилет.

5.2.4. ЖОЖдор ден соолугунун мүмкүнчүлүгү чектелүү адамдарга (алардын арызы боюнча) магистрлерди даярдоодогу НББП боюнча окууга мүмкүнчүлүк берүүгө тийиш, анда алардын спихофизикалык өнүгүүсүнүн өзгөчүлүгү, жеке мүмкүнчүлүктөрү эске алынат жана зарыл болгон учурда аталган адамдардын өнүгүүсүнүн бузулушун түзөтүүнү жана социалдык көнүгүүсүн камсыз кылат.

**5.3. Магистрлерди даярдоонун НББПсын ишке ашыруунун шарттарына карата талаптар.**

**5.3.1. Окуу процессин кадрдык камсыздоо**

Магистратуранын программаларын ишке ашыруу уюмдун жетекчи жана илимий-педагогикалык кызматкерлери, ошондой эле магистратуранын программаларын ишке ашырууга сыйыштыруу шарттарында тартылуучу адамдар тарабынан (жарандык-укуктук келишим) камсыз кылынат. Уюмдун илимий-педагогикалык кызматкерлери магистратуранын программаларын ишке ашыруу учурунда Web of Science же Scopus маалыматтар базасында индексациялануучу журналдарда, же/жана Кыргыз Республикасында жана жакынкы чет өлкөлөрдө илимий цитаталануучу индексациялануучу журналдарда жарыяланган макалаларга ээ болууга тийиш.

Окутулуучу дисциплинанын профилине туура келген билимге ээ болушкан илимий-педагогикалык кызматкерлердин үлүшү магистратуранын программаларын ишке ашыруучу илимий педагогикалык кызматкерлердин жалпы санында кеминде 70% ын түзүүсү керек.

Илимий даражасы бар (анын ичинде чет өлкөдө ыйгарылган жана Кыргыз Республикасында таанылган окумуштуулук даража) жана (же) окумуштуулук наам (анын ичинде чет өлкөдө алынган жана Кыргыз Республикасында таанылган окумуштуулук наам) магистратуранын программасын жүзөгө ашырышкан илимий-педагогикалык кызматкерлердин үлүшү кеминде 60% ын түзүшү керек.

Магистратуранын программасын ишке ашырууда ишмердиги ишке ашып жаткан программанын багытына (профилине) байланышкан ишкананлардын жетекчилеринин жана кызматкерлеринин үлүшү (бул кесиптик тармакта иштеген эмгек стажысы 3 жылдан кем эмес), магистратуранын программасын ишке ашырып жалпы кызматкерлердин санынын 10% ынан кем эмес болушу керек.

Белгилүү багыттагы (профилдеги) магистратуранын программасынын илимий мазмунуна жалпы жетекчилик уюмдун илимий даражсы бар штаттык илимий-пелагогикалык кызматкери тараьынан жүзөгө ашырылышы керек (анын ичинде чет өлкөдө ыйгарылган жана Кыргыз Республикасында таанылган илимий даражасы бар), ал даярдоонун багыты боюнча өз алдынча илимий –изилдөөчүлүк (чыгармачыл) долбоорлорду жүзөгө ашырууга, көрсөтүлгөн илимий-педагогикалык (чыгармачыл) ишмердүүлүктүн жыйынтыктары боюнча алдыңкы атамекендик же (жана) чет элдик рецензиялануучу журналдарда менен басылмаларда жылыга жарыяланууга, ошондой эле улуттук жана эл аралык конференцияларда көрсөтүлгөн илимий-изилдөөчүлүк (чыгармачыл) ишмердүүлүктүн натыйжаларын жыл сайын апробациядан өткөрүп турууну жүзөгө ашыруусу керек.

**5.3.2. Окуу процессин материалдык-техникалык, окуу-методикалык жана маалыматтык жактан камсыздоо.**

Окуу-методикалык камсыздоо бүтүрүүчүлөрдүн кесиптик заманбап көйгөйлөр тармагындагы бакалаврдык даярдоо убагында алынган билимин өнүктүрүүчү жана тереңдетүүчү дисциплиналардын окуу-методикалык комплекстерин (ОМК), жана ошондой эле жождун илимий – изилдөө иштеринин жыйынтыгынын негизинде жазылган автордук курстарды камтыйт. Ал өндүрүштүк жана илимий – излдөөчүлүк практикалардын программасын дагы камтыйт.

Уюмдун электрондук маалыматтык-билим берүүчү чөйрөсү камсыз кылууга тийиш:

* окуу пландарына, дисциплиналардын окуу-методикалык комплекстерине (ОМК), практикаларга, электрондук-китепканалык системаларынын басылмаларына жана негизги билим берүүчү программаларында (НББП) көрсөтүлгөн электрондук билим берүүчү ресурстарга кирүүнү;
* билим берүүчү процесстин жүрүшүн, орто аралык аттестациялоонун натыйжаларын жана программаны өздөштүрүүнүн натыйжаларын белгилөөнү;
* окуучунун электрондук портфолиосун калыптандыруусун, анын ичине окуучулардын жумуштарынын, бул эмгектерге окутуу процессинин каалаган катышуучусу тарабынан берилген рецензияларын жана бааларын сактоону;
* билим берүүчү процессинин катышуучуларынын ортосунда өз ара аракеттенүүнү, анын ичинде синхрондук жана (же) асинхрондук өз ара аркеттенүүнү “Интернет” тармагынын жардамы менен ишке ашырууну.

Электрондук окутуу, аралыкта билим берүү технологиясы колдонгон учурда атайын жабдылган жайларды алардын виртуалдык аналогдору менен алмаштырууга жол берилет, ал окуучуларга кесиптик ишмердүүлүктө каралган билим менен тажырыйбаны өздөштүрүүгө мүмкүнчүлүк берет.

Уюмда электрондук-китепканалык система (электрондук китепкана) пайдаланбаган учурда китепканалык фонду басма сөз басылмаларын менен жабдылууга тийиш, бул учурда окуу-методикалык комплекстерде көрсөтүлгөн негизги адабияттардын ар бир нускасынан 50 даана жана 100 окуучуга эсептегенде кошумча адабияттан кеминде 25 нускасы туура келүүгө тийиш. Уюм лицензиялык программалык камсыздоонун зарыл болгон комплекти менен камсыз болууга тийиш (курамы дисциплиналардын окуу-методикалык комплекстеринде (ОМК) аныкталат жана жылына жаңыртылып турат).

Электрондук-китепканалык система (электрондук китепкана) жана электрондук маалыматтык-билим берүүчү система бакалавриат программасы боюнча окугандардын кеминде 25 пайызын бир мезгилде кирүүнү камсыз кылуусу керек.

Окуп жаткандар дистанциялык билим берүү технологияларына, анын ичинде электрондук окутууну колдонуу, заманбап кесиптик маалыматтар базасын жана маалыматтык сурап билүү системаларын колдонуу мүмкүнчүлүгүнөээ болууга тийиш, анын курамы дисциплиналардын окуу-методикалык комплекстеринде аныкталат да, жыл сайын жаңыртылып турат.

Ден соолугу мүмүкүнчүлүгүчектелген адамдар алардын ден – соолугуна жараша ылайыкташкан формаларда басма сөз жана (же) электрондук билим берүүчү ресурстары менен камсыз болууга тийиш.

**5.3.3. Окуу процессин материалдык-техникалык камсыздоо**

Магистрлерди даярдоонун негизги билим берүү программасын (НББП) ишке ашырууга мүмкүндүк берген зарыл материалдык-техникалык касыздоонун тизмеги:

1. Магистрлердин программасын ишке ашыруудагы жалпы системалык талаптар:

* Билим берүүчү уюм азыр күчүндө турган өрткө каршы жана санитардык-эпидемиялогиялык эрежелер менен нормаларга шайкеш келүүчү жана окуу планында каралган дисциплиналык жана дисциплиналар арлык даярдоонун, окучуулардын практикалык жана илимий-изилдөөчүлүк иштеринин бардык түрлөрүн өткөрүүнү камсыз кылуучу материалдык – техникалык базага ээ болууга тийиш.
* Илимий китепкана (электрондуккитепкана) атайын адабияттарынын тийиштүү көлөмү менен камсыз болушу керек.
* Окуу залы (ПОК жана окугандарга) жетиштүү отуруп иштөөчү орундуктар менен камсыз болушу керек.
* Билим берүүчү уюм студенттерди спорт жана дене тарбия менен машыгуу үчүн спорт аянчалары, залдар, стадиондор менен камсыз кылуусу керек.
* Билим берүүчү уюмунда коомдук иш чараларды, чогулуштарды уюштуруу жана өткөрүү үчүн атайын жабдылган жыйындыр залы болушу керек. Нормативдик актыларга дал келген тамактануу пунктарын (ашкана) жана медициналык пункту уюштуруусу керек.

Атайын окуу жайлары лекция түрүндөгү сабактарды, семинарлар, курстук долборлоо (курстук иштерди аткаруу), топтук жана жеке консультацияларды өткөрүү, күнүмдүк көзөмөлдөө жана ортоаралык аттестацияны өткөрүү, ошондой эле өз алдынча иштөө үчүн жайлар жана окуу жабдууларын профилактикалык тейлөө жайлары дегенди түшүндүрөт.

Атайын жайлар атайын эмеректер жана окутуунун техникалык каражаттары менен жабдылууга, чоң аудиторияга окуу маалыматтарын көрсөтүүгө ылайыкташууга тийииш.

Лекция түрүндөгү сабактарды өткөрүү үчүн демонстрациялоочу жабдуулардын жана окуу-көрсөтмө куралдарынын жыйындысысунуш кылынат, алар негизги билим берүүчү программаларга (НББП) ылайыктуу тематикалык иллюстрацияларды, окуу-методикалык комплекстерди (ОМК) камсыз кылышат.

Магистрлердин программасын ишке ашыруу үчүн керектүү материалдык-техникалык камсыздоо тизмеги төмөнкүлөрдү өзүнө камтыйт:

- тоюттарды зоотехникалык анализдөө, кыртыштын, суунун, абанын, өсүмдүктөрдүн сапатын аныктоочу лабораториялар;

- сүт, эт, бал жана жумуртканын сапатын аныктоо боюнча атайын лабораториялар;

- малды идентификатташтыруу, жүндүн жана мал терилеринин сапатын баалоочу лабораториялар;

- малды төл эсебинен көбөйтүү лабораториясы. Бардык лабораториялар татаалдык деңгээлине жараша лабораториялык жабдуулар менен жабдылат. Материалдык - техникалык жана окуу - методикалык камсыздоо боюнча талаптардын даанасы негизки билим берүү программаларда (НББП) аныкталат.

Окуу - технологиялык жана өндүрүштүк практикаларды, илимий изилдөөлөрдү жана эксперименттерди өткөрүүнү камсыздоочу (атайын мал чарба имараттары, айыл чарба малы, тоют, мал азык түлүгү ж.б.) окуу чарбасы, илимий инновациялык борболор.

Окуучулардын өз алдынча иштөөсү үчүн жайлар “Интернет” тармагына кошуу мүмкүнчүлүгү бар компьютердик техникасы менен жабдылууга жана уюмдун электрондук маалыматтык билим берүүчү чөйрөсүнө кирүүнү камсыз кылуусу керек.

Электрондук окутуу, аралыкта билим берүү технологиясы колдонгон учурда атайын жабдылган жайларды алардын виртуалдык аналогдору менен алмаштырууга жол берилет, ал окуучуларга кесиптик ишмердүүлүктө каралган билим менен тажырыйбаны өздөштүрүүгө мөмкөнчөлөк берет.

Уюмда электрондук-китепканалык система (электрондук китепкана) пайдаланбаган учурда китепканалык фонд басма сөз басылмалары менен жабдылууга тийиш, бул учурда окуу-методикалык комплекстерде көрсөтүлгөн негизки адабияттардын ар бир нускасынан 50 даанадан кем эмес жана 100 окуучуга эсептегенде кошумча адабияттан кеминде 25 нускасы туура келүүгө тийиш.

Уюм лицензиялык программалык камсыздоонун зарыл болгон комплекти менен камсыз болууга тийиш (курамы дисциплиналардын окуу-методикалык комплекстеринде аныкталат жана жылыга жаңыланып турат).

**5.3.4. Бүтүрүүчүлөрдү даярдоонун сапатын баалоо**

ЖОЖ сапаттуу даярдоону камсыз кылууга милдеттүү, анын ичинде төмөндөгүдөй жолдор менен:

иш берүүчүлөрдүн өкүлдөрүнүн катышуусу менен бүтүрүүчүлөрдү сапаттуу даярдоону камсыз кылуу боюнча стратегия иштеп чыгуу;

билим берүү программаларын мезгил мезгили менен рецезиялоо, талдоо;

бүтүрүүчүлөрдү көндүмгө жана билимге ээ болууга үйрөтүүдөгү баа берүүчү

деңгээлге объективдүү иш кадамдарды иштеп чыгуу;

окутуучулардын составынын компетенттүүлүгүн камсыздоо;

иш берүүчүлөрдүн өкүлдөрүнүн катышуусу менен макулдашылган критерийлер боюнча өзүнүн ишмердүүлүгүн(стратегиясын) талдоону жана башка окуу жайлар менен салыштырып баалоону такай жүргүзүү;

өзүнүн ишмердүүлүгүнүн натыйжалары, пландар, инновациялар жөнүндө коомчулукка билдирүү.

Магистратуранын НББП ны өздөштүрүүнүн сапатын баалоо жетишүүнү учурдагы көзөмөлдөөнү, студенттердин ара сынактарын жана бүтүрүүчүлөрдүн жыйынтыктоочу мамлекеттик сынагын камтууга тийиш.

Ар бир дисциплина боюнча учурдагы жана ара сынактарын көзөмөлдөөнүн формалары жана процедуралары жождор тарабынан өз алдынча иштелип чыгат жана окуучуларгак окутуунун биринчи айында маалымдалат.

Студенттердин жеке жетишкендиктеринин НББПнын этаптык талаптарына (жетишүүнү учурдагы көзөмөлдөө, студенттердин ара сынактары) ылайык келүүсүн аттестациялоо үчүн типтүү тапшырмаларды, тесттерди, жана студенттердин билимин, кабыл алган компетенцияларынын деңгээлин баалоого мүмкүндүк берүүчү көзөмөлдөө методдорун камтыган баалоо каражаттарынын фонду иштелип чыгат. Баалоо фондунун каражаттары жож тарабынан иштелип чыгарылат жана бекитилет.

Магистрлердин компетенттүүлүгүн контролдоо жана баалоо системасын келечектеги кесиптик ишмердүүлүк шарттарына жакындатуу үчүн жождо шарттар түзүлүшү керек. Бул максатта иш берүүчүлөр тарабынан сабакты берген мугалимден тышкары сырткы эксперттерди, аралаш дисциплиналарды окуган мугалимдерди активдүү пайдалануу зарыл.

Жыйынтыктоочу мамлекеттик аттестациялоо бүтүрүүчүлөрдүн кесиптик даярдык деңгээли мамлекеттик стандартка жооп берүүсүн аныктоого багытталган.

Квалификациялык бүтүрүү иши илимий изилдөө иштерин аткаруу жана практикадан өтүү учурунда магистратуранын НББПна ылайык жана ал бүтүрүүчүнүн кайсы ишмердүүлүккө(өдүрүштүк технологиялык, уюштуруу башкаруучулук, илим изилдөө, долбоорлоо, педагогикалык) даярдалып жаткан милдеттерин чечүү менен байланышкан жеке жана логикалык жактан аягына чыгылган квалификациялык бүтүрүү иши магистрдик диссертация түрүндө аткарылат.

Квалификациялык бүтүрүү иштин темасы азыркы мезгилдеги эсеп техникасын колдонуу менен лабораториялык жана өндүрүштүк эксперименттерге, мал чарбасында жаны технологияны ишке ашырууга, азыркы мезгилдеги техника жана технологияны колдонуу менен изилдөөлөрдүн жыйынтыктарын системага салуу жана жалпылоо, алынган маалыматты талдоого негизделип, мал чарба азыктарын өндүрүү технологиясынын, асылдандыруу иштеринин, тоют даярдоо технологиясы жана малды тоюттандыруу, өндүрүмсүз мал чарбасындагы технологиялык нормативдерди иштеп чыгуунун кесиптик милдеттерин чечүүгө багытталышы керек.

Квалификациялык бутуруу ишин аткарууда студент түзүлгөн жалпы маданий жана кесиптик компетецияларга, алган терен билимине, билгичтигине таянуу менен өзүнүн жөндөмдүүлүгүн жана билгичтигин көрсөтө билүүсү, өзүнүн кесиптик ишмердигинин милдеттерин азыркы мезгилдин денгээлинде өз алдынча чечүүсү керек.

Негизки билим берүү программасын өздөштүрүү сапатын баалоого студентти катардагы, аралык жана жыйынтыктоочу мамлекеттик аттестациялоо кирет.

Жыйынтыктоочу мамлекеттик аттестациялоо магистрдик диссертацияны коргоодон турат.

**610400 – Зоотехния** багыты боюнча бул стандарт айыл чарба тармагында билим берүү боюнча базалык жогорку окуу жайы К. И. Скрябин атындагы Кыргыз улуттук агрардык университетинин окуу-методикалык бирикмеси тарабынан иштелип чыкты.

КУАУ нын окуу иштери боюнча проректору,

айыл чарба боюнча билим берүү ОУБ төрагасы,

в.и.д., профессор А.Ш.Иргашев

**Түзүүчүлөр**:

КУАУнун а.ч. азыктарын өндүрүү, кайра иштетүү технологиясы

факультетинин деканы, а.ч.и.д,,

профессор С.М.Деркенбаев

КУАУнун академик М.Н.Лущихин атындагы

мал чарба азыктарын өндүрүү технологиясы

кафедрасынын башчысы, а.ч.и.к., доцент И.Ж. Алыкеев

КУАУнун академик М.Н.Лущихин атындагы мал чарба

азыктарын өндүрүү технологиясы кафедрасынын профессору,

а.ч.и.д., профессор А.С. Ажибеков

КР АЧТӨММнин мал чарба

бөлүмүнүн башчысы, а.ч.и.к., а.и.к. Р. А. Ибраев

Кыргыз МЖИИИнун директору, а.ч.и.д.,

профессор Т.Ж.Турдубаев